laion/Wikipedia-Exotic huggingface dataset:
1925 בספרות

ערך מורחב – 1925 "גטסבי הגדול", ספרו של פ. סקוט פיצג'רלד. "מרת דאלווי", רומן פרי יצירתה של וירג'יניה וולף. "המשפט", ספרו של פרנץ קפקא. היהודי זיס, ספרו של ליון פויכטוונגר 7 בינואר – ג'רלד דארל, סופר ומנחה טלוויזיה אנגלי (מת ב-1995) 14 בינואר – יוקיו מישימה, סופר יפני (מת ב-1970) 17 בינואר – רוברט קורמייר, סופר ועיתונאי אמריקאי (מת ב-2000) 21 במרץ – פיטר ברוק, במאי תיאטרון, במאי קולנוע ומפיק בריטי (מת ב-2022) 25 במרץ – פלאנרי או'קונור, סופרת אמריקאית (מתה ב-1964) 25 במאי – רוסריו קסטיאנוס, סופרת ומשוררת מקסיקנית (מתה ב-1974) 11 ביוני – ויליאם סטיירון, סופר אמריקאי (מת ב-2006) 16 ביוני – ז'אן ד'אורמסון, סופר, עיתונאי ומסאי צרפתי (מת ב-2017) 26 ביולי – אנה מריה מטוטה, סופרת ספרדייה (מתה ב-2014) 18 באוגוסט – בריאן אולדיס, סופר בריטי (מת ב-2017) 28 באוגוסט – ארקדי סטרוגצקי, סופר מדע בדיוני רוסי (מת ב-1991) 6 בספטמבר – אנדראה קמילרי, סופר, תסריטאי ובמאי איטלקי (מת ב-2019) 3 באוקטובר – גור וידאל, סופר אמריקאי (מת ב-2012) 8 באוקטובר – אנדריי סיניאבסקי, סופר רוסי (מת ב-1997) 11 באוקטובר – אלמור לנארד, סופר ותסריטאי אמריקאי (מת ב-2013) 19 בדצמבר – טנקרד דורסט, שחקן, סופר, תסריטאי ומחזאי גרמני (מת ב-2017) מדיה וקבצים בנושא 1925 בספרות בוויקישיתוף ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
נבחרת קובה בכדורגל

נבחרת קובה בכדורגל היא נבחרת הכדורגל הלאומית של קובה. הדירוג הנוכחי של נבחרת קובה ברשימת הדירוג של פיפ"א, הוא המקום ה-165 בעולם, נכון ל-19 בספטמבר 2024; הניקוד הוא 991.73 – עלייה של 2 נקודות לעומת ניקוד קודם. דירוג השיא 46 נמדד לראשונה בנובמבר 2006, והדירוג הנמוך ביותר 182 נמדד לראשונה באוגוסט 2017. נבחרת קובה הייתה הנבחרת הראשונה מהאיים הקריביים שהצליחה להעפיל לגביע העולם בכדורגל וזה היה במונדיאל 1938. בשלב הראשון פגשה הנבחרת את נבחרת רומניה שאותה ניצחה בתוצאה 1-2 במשחק חוזר לאחר תיקו 3-3 במשחק הראשון. בשלב רבע הגמר פגשה קובה את נבחרת שוודיה שהביסה אותה בתוצאה 8-0. הנבחרת מעולם לא העפילה לגביע העולם בכדורגל מאז. הכדורגל הוא ספורט מוגבל יחסית, בגלל חשיבות ספורט הבייסבול וגם חולשתה של הנבחרת לא תורמת למעמדה. קובה סיימה שנייה בגביע הקריבי בשנים 1996, 1999 ו-2005 וסיימה במקום הראשון ביחד עם עוד נבחרת בשנת 2003 כאשר לא הייתה הכרעה באשר לזוכה. משחקי תיקו כוללים גם משחקים שהוכרעו בבעיטות הכרעה משחקי תיקו כוללים גם משחקים שהוכרעו בבעיטות הכרעה משחקי תיקו כוללים גם משחקים שהוכרעו בבעיטות הכרעה מדיה וקבצים בנושא נבחרת קובה בכדורגל בוויקישיתוף רונן וודלינגר, הקובנים מגלים את הכדורגל, באתר כלכליסט, 9 ביולי 2012 דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל
צחיחנית מדבר

צְחִיחָנִית מִדְבָּר או צְחִיחָנִית הַמִּדְבָּר (שם מדעי: Eremophila bilopha) היא מין של ציפור שיר ממשפחת העפרוניים. היא מצויה בחלק גדול מצפון אפריקה, דרך צפון ערב הסעודית ועד למערב עיראק. זהו מין יציב בעיקרו, אך חלק מהאוכלוסיות שלו נודדות חלקית, ונעות דרומה יותר בחורף. בישראל היא יציבה נדירה בעיקר בדרום הנגב, המישר וחולות ניצנה. משוטטת יותר מחוץ לעונת הקינון. תצפית חריגה נרשמה באפריל 2022, אז נצפתה בשדות קיבוץ המעפיל. צחיחנית המדבר סווגה במקור בסוג Alauda (זרעית) לפני שסווגה מחדש ל-Eremophila (צחיחנית). משמעות שם הסוג Eremophila היא phila - אוהבת ו-eremo - מדבר, ושל שם המין הספציפי bilopha הוא bi - דו ו-lopha - סהרונית, בזכות מקום חיותה ודגם הפנים האופייני שלה. שמו האנגלי של מין זה, Temminck's lark, מנציח את חוקר הטבע ההולנדי קונרד יאקוב טמינק (אנ'). בניגוד לרוב העפרונים האחרים, צחיחנית המדבר היא מין בעל מראה ייחודי בעמידה על הקרקע, בדומה לחברה האחרת בסוג, הגדולה ממנה, צחיחנית החרמון. אורך הבוגר כ-14–15 ס"מ, צבעיו חום-אפור אדמדם מלמעלה ולבן מלמטה, ויש לה דגם פנים בולט בשחור-לבן וכתם שחור בולט על החזה. לזכר בלבוש קיץ יש "קרניים" שחורות, המעניקות למין זה את שמו השני באנגלית (Temminck's horned lark). הצעיר אדמדם מלמעלה ולבן מלמטה, בשונה לחלוטין מעפרוניים אחרים. צחיחנית מדבר בוגרת שונה מצחיחנית החרמון בניצויה האדמדם ולא חום-אפור, ובהיעדר צבע צהוב בדגם הפנים. יש לה קריאה מתכתית דומה אך פחות קשה. תפוצתה של צחיחנית המדבר פזורה על פני צפון אפריקה והמזרח התיכון. הטווח שלה כולל את אלג'יריה, מצרים, עיראק, ישראל, ירדן, כווית, לוב, מאוריטניה, מרוקו, ערב הסעודית, סוריה, תוניסיה וסהרה המערבית. עפרוני זה חובב אזורי מדבר סלעי וחשוף למחצה. הקן שלו נמצא על הקרקע, ובתטולה 2–4 ביצים. מזונו הוא זרעים בתוספת חרקים בעונת הקינון. ישראל היא המקום היחיד בו תועד קינון של מין זה, והאוכלוסייה בישראל הולכת ופוחתת, ועשויה לרדת גם במקומות אחרים; כנראה כתוצאה מאובדן בתי גידול. אף על פי כן, זוהי ציפור נפוצה בחלקים רבים בטווח הנרחב שלה והאיגוד הבינלאומי לשימור הטבע דירג את מצב השימור שלה כללא חשש. מדיה וקבצים בנושא צחיחנית מדבר בוויקישיתוף צחיחנית מדבר, באתר ITIS (באנגלית) צחיחנית מדבר, באתר NCBI (באנגלית) צחיחנית מדבר, באתר GBIF (באנגלית) קטעי וידאו, תמונות וצלילים של צחיחנית מדבר, באתר ebird Xeno-canto: הקלטות אודיו של צחיחנית מדבר צחיחנית מדבר באתר הרשימה האדומה של IUCN אלה רימון, צחיחנית מדבר, אתר הצפרות הישראלי, באתר www.birds.org.il Beolens, Bo; Watkins, Michael (2003). Whose Bird? Men and Women Commemorated in the Common Names of Birds. London: Christopher Helm. pp. 335–336. Mark Beaman; Steve Madge (1998). The Handbook of Bird Identification: For Europe and the Western Palearctic. Christopher Helm. p. 568. ISBN 978-0-7136-3960-5. צחיחנית מדבר, באתר האיגוד הבינלאומי לשימור הטבע (באנגלית) "Temminck's Lark (Eremophila bilopha)". Handbook of the Birds of the World Alive. Lynx Edicions. נבדק ב-17 בנובמבר 2016. {{cite web}}: (עזרה)
יחסי לוקסמבורג–ליטא

יחסי לוקסמבורג–ליטא הם היחסים הדיפלומטיים בין לוקסמבורג לליטא. שתי המדינות כוננו יחסים דיפלומטיים בשנת 1924. בשנת 1934 נוסד סניף של החברה לתמיכת ליטאים בחו"ל, שאחת ממטרותיו הייתה ללמד ילדים ליטאים ליטאית. במהלך המשבר הכלכלי העולמי של 1929–1933 מספר הליטאים בלוקסמבורג החל לרדת, ולאחר מלחמת העולם השנייה הוא נעלם לחלוטין. גם ליטא וגם לוקסמבורג ב-1940 נכבשו על ידי מעצמות גדולות יותר. בשנת 1940 לוקסמבורג נכבשה על ידי גרמניה הנאצית במאי, ואילו ליטא נכבשה על ידי ברית המועצות ביוני. עם זאת, בניגוד לליטא, לוקסמבורג לאחר 1945 חזרה לעצמאותה. לוקסמבורג לא הכירה בסיפוח דה יורה של ליטא, אלא נקטה בגישה פרגמטית על ידי הכרה דה פקטו בשילובן של המדינות הבלטיות. לוקסמבורג הכירה בעצמאותה של ליטא ב-27 באוגוסט 1991, וב-2 ביולי 1992 כוננו שתי המדינות יחסים דיפלומטיים. ב-20 במאי 1992 ביקר ראש ממשלת לוקסמבורג ז'קס סנטר בליטא. ב-26–27 באוקטובר 2017 אנרי, הדוכס הגדול של לוקסמבורג הגיע בהזמנת נשיא ליטא לביקור מלכותי, מלווה במשלחות של סגן ראש הממשלה, שר הכלכלה, ההגנה וביטחון הפנים אטינס סניידריס ושר החוץ, לענייני אירופה והגירה ז'אן אסלבורן ו-40 נציגי עסקים. ב-2004 נחתם הסכם דו-צדדי למניעת כפל מס על הכנסה והון ומניעת העלמת מס. לוקסמבורגים שירתו בגדוד הקדמי של כוחות נאט"ו בליטא. לאחר ההצטרפות של ליטא לאיחוד האירופי, כמה מאות ליטאים החלו לעבוד במוסדות אירופיים שנמצאים בלוקסמבורג. בנובמבר 2007 הוקמה הקהילה הליטאית של לוקסמבורג. מאז 2016 פועל בית הספר לשבת הליטאי הלוקסמבורגי "Avilys". במרץ 2019 הוקם מועדון התרבות הליטאי של לוקסמבורג. כיום, שתי המדינות חברות מלאות באיחוד האירופי, נאט"ו וגוש האירו. בשנת 2020 מחזור הסחר בין ליטא ללוקסמבורג הסתכם ב-34.8 מיליון אירו, ולוקסמבורג הייתה שותפת הסחר ה-65 של ליטא במונחים של נפח סחר. היצוא הסתכם ב-11.9 מיליון אירו; לוקסמבורג היא שותפת הייצוא ה-75 בגודלה במונחים של נפח סחר. היבוא הסתכם ב-22.9 מיליון אירו; לוקסמבורג היא שותפת היבוא ה-50 במונחים של נפח סחר. הסחורה המיובאת כוללת: מוצרי ברזל ופלדה (24%); מכונות והתקנים מכניים (14%), גומי ומוצריו (11%); פלסטיק ומוצריו (8%); כלי רכב קרקעיים, חלקיהם ואביזריהם (7.5%); ברזל ופלדה (6%); רהיטים, מצעים, מזרנים (5.5%). לפי גודל ההשקעות הזרות הישירות בליטא, לוקסמבורג נמצאת במקום השישי (ההשקעות מסתכמות ב-1.18 מיליארד אירו), ואילו גודל ההשקעות הישירות של ליטא בלוקסמבורג ב-2020 היה 26.22 מיליון אירו (מקום 14 מבחינת נפח). לוקסמבורג מיוצגת בליטא באמצעות שגרירותה בוורשה, פולין, ובנוסף מחזיקה קונסוליות בווילנה ובקובנה. ליטא מיוצגת בלוקסמבורג באמצעות שגרירותה בבריסל, בלגיה, ובנוסף מחזיקה קונסוליית כבוד בלוקסמבורג סיטי. מדיה וקבצים בנושא יחסי לוקסמבורג–ליטא בוויקישיתוף לוקסמבורג באתר משרד החוץ הליטאי
צחיחנית

צְחִיחָנִית (שם מדעי: Eremophila) הוא סוג עופות, בו שני מיני עפרוניים, שלראשם זוג ציצות דמויות-"קרניים". שם הסוג הנוכחי הוא מיוונית עתיקה eremos, "מדבר", ו-phileo, "לאהוב". השם העברי מרמז על חיבתה לשטחים חשופים וצחיחים. יש לפחות מין מאובן אחד שנכלל בסוג זה: † Eremophila orkhonensis (הפליוקן המאוחר של מרכז אסיה, שם אחר = Pliocalcarius orkhonensis) † Eremophila prealpestris (הפליוקן המאוחרת של וארשטס, בולגריה) בניגוד לרוב העפרונים האחרים, אלו מינים ייחודיים למראה עם דפוסי ראש ופנים בולטים, שחור ולבן בצחיחנית ושחור וצהוב ברוב צחיחניות החרמון. בקיץ לזכרים משני המינים יש "קרניים" שחורות, המעניקות לעפרונים אלה את שמותיהם החלופיים. עפרונים אלו מקננים על הקרקע בשטחים פתוחים. צחיחנית חרמון היא מין נודד בעל תפוצה נרחבת באזורים הצפוניים של צפון אמריקה, אירופה ואסיה ובהרי אירופה. צחיחנית מדבר היא בעיקר מין יציב בחלק גדול מצפון אפריקה, דרך צפון ערב ועד למערב עיראק. מדיה וקבצים בנושא צחיחנית בוויקישיתוף צחיחנית, באתר ITIS (באנגלית) צחיחנית, באתר NCBI (באנגלית) צחיחנית, באתר Animal Diversity Web (באנגלית) צחיחנית, באתר האנציקלופדיה של החיים (באנגלית) צחיחנית, באתר GBIF (באנגלית) Jobling, James A (2010). The Helm Dictionary of Scientific Bird Names. London: Christopher Helm. p. 148. ISBN 978-1-4081-2501-4. E. S. Palastrova; N. V. Zelenkov (2020). "A fossil species of Eremophila and other larks (Aves, Alaudidae) from the Upper Pliocene of the Selenga River valley (Central Asia)". Paleontological Journal. 54 (2): 187–204. doi:10.1134/S0031030120020124. Boev, Z. 2012. Neogene Larks (Aves: Alaudidae (Vigors, 1825)) from Bulgaria - Acta zoologica bulgarica, 64 (3), 2012: 295-318. ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
1923 בספרות

ערך מורחב – 1923 רומן מאת דורותי סאיירס, "גוף של מי?" קובץ סיפורים מאת פ. סקוט פיצג'רלד, "סיפורים מעידן הג'אז". "אלגיות דואינו" מאת ריינר מריה רילקה. 3 בינואר - ירוסלב האשק, סופר צ'כי (נולד ב-1883) 9 בינואר - קתרין מנספילד, סופרת ניו זילנדית (נולדה ב-1888) 22 ביוני - מוריס רוזנפלד, סופר פולני (נולד ב-1862) 16 ביולי - לואי קופרוס, סופר הולדני (נולד ב-1863) 5 בדצמבר - מוריס בארס, סופר צרפתי (נולד ב-1862) פרס נובל לספרות מוענק לויליאם בטלר ייטס מדליית ניוברי לספרות ילדים מוענקת ליו לופטינג, על ספרו מסעות דוקטור דוליטל פרס גונקור מוענק ללוסיאן פאברה (אנ') על ספרו Rabevel ou Le mal des ardents פרס פוליצר: לדרמה: מוענק לאוון דייוויס (אנ') על ספרו Icebound לשירה: מוענק לעדנה סנט וינסנט מיליי על שירה The Ballad of the Harp-Weaver: A Few Figs from Thistles: Eight Sonnets in American Poetry, 1922. A Miscellany לסיפורת: מוענק לוילה קאתר על ספרה One of Ours מדיה וקבצים בנושא 1923 בספרות בוויקישיתוף
ויקר

האם התכוונתם ל... לוול ויקר – פוליטיקאי אמריקני פולקר ויקר – גנרל גרמני רוג'ר ויקר – פוליטיקאי אמריקני רם ויקר – אמן קומיקס הודי מצפור ויקר – מצפור בסמוך לאגמון חפר ויקרס
1922 בספרות

ערך מורחב – 1922 הרומן "יוליסס" מאת ג'יימס ג'ויס. "ארץ הישימון" מאת תומאס סטרנס אליוט. "אלגיות דואינו" מאת ריינר מריה רילקה. 12 במרץ - ג'ק קרואק, סופר אמריקאי (נפטר ב-1969) 16 באפריל- קינגסלי אמיס סופר בריטי (נפטר ב-1995) 16 באפריל- ג'ון כריסטופר סופר מדע בדיוני אנגלי (נפטר ב-2012) 28 באפריל- אליסטר מקלין סופר סקוטי (נפטר ב-1987) 30 במאי- האל קלמנט סופר מדע בדיוני אמריקאי (נפטר ב-2003) 19 ביולי- ג'ורג' מקגוורן סופר אמריקאי (נפטר ב-2012) 9 באוגוסט- פיליפ לרקין משורר וסופר בריטי (נפטר ב-1985) 18 באוגוסט- אלן רוב-גרייה סופר צרפתי 11 בנובמבר- קורט וונגוט סופר אמריקאי (נפטר ב-2007) 16 בנובמבר- ז'וזה סאראמאגו סופר פורטוגזי (נפטר ב-2010) 11 בדצמבר- גרייס פיילי סופרת אמריקאית (נפטרה ב-2007) 28 בדצמבר- סטן לי כותב קומיקסים אמריקאי (נפטר ב-2018) קישורים חיצוניים מדיה וקבצים בנושא 1922 בספרות בוויקישיתוף
דגל סודאן

דגל סודאן (בערבית: علم السودان, בתעתיק מדויק: עלם אלסודאן) הוא דגלה הלאומי של סודאן. הוא אומץ ב-20 במאי 1970. הדגל הוא דגל טריקולור בצבעי הלאומיות הכלל-ערבית: אדום, לבן ושחור. משולש ירוק נמצא סמוך לניצב הדגל. עד המהפכה הצבאית של 1969 דגל סודאן היה דגל טריקולור בצבעים הכלל-אפריקאיים: כחול, צהוב וירוק. הצבע האדום מסמל את המאבק של סודאן להקמת אומה ערבית גדולה. הלבן מסמל את האסלאם, את השלום, את האור והאהבה. השחור מסמל את המהפכה בסודאן, והירוק מסמל עושר וחקלאות. סמל סודאן המנון סודאן מדיה וקבצים בנושא דגל סודאן בוויקישיתוף סודאן, באתר דגלי העולם (באנגלית) דגל סודאן, באתר אנציקלופדיה בריטניקה (באנגלית) ערך זה הוא קצרמר בנושא סמלים ובנושא סודאן. אתם מוזמנים לתרום לוויקיפדיה ולהרחיב אותו.
1921 בספרות

ערך מורחב – 1921 "נשים אוהבות", ספרו של ד.ה. לורנס. 5 בינואר – פרידריך דירנמאט, מחזאי שווייצרי (נפטר ב-1990) 19 בינואר – פטרישה הייסמית', סופרת אמריקאית (נפטרה ב-1995) 4 בפברואר – בטי פרידן, סופרת אמריקאית-יהודייה (נפטרה ב-2006) 1 במרץ – ריצ'רד וילבור, משורר ומתרגם אמריקאי (נפטר ב-2017) 20 במאי – וולפגנג בורכרט, סופר ומחזאי גרמני (נפטר ב-1947) 12 בספטמבר – סטניסלב לם סופר מדע בדיוני פולני (נפטר ב-2006) 15 בספטמבר – משה שמיר, סופר ישראלי (נפטר ב-2004) יוסף חיים ברנר, נולד ב-1881, נרצח בפרעות ב-2 במאי. מדיה וקבצים בנושא 1921 בספרות בוויקישיתוף
יחסי ברזיל–ליטא

יחסי ברזיל–ליטא הם היחסים הבילטרליים בין ברזיל וליטא. שתי המדינות חברות באו"ם. הליטאי הראשון שדרך על אדמת ברזיל, על פי תיעוד מ-1866, היה קולונל אנדריוס וישטליאוסקאס. משימתו הייתה לסייע לכוחות המזוינים הברזילאים במלחמת פרגוואי שהתחוללה באותה תקופה. ייתכן שחווית וישטליאוסקאס בברזיל השפיעה על אנשים במולדתו, אולי על ידי כתביו או אולי לאחר שנסע הביתה. כעבור כמה שנים הגיעה לברזיל קבוצת מהגרים ליטאים ומשפחותיהם. בשנת 1890 היגרו לברזיל עשרים וחמש משפחות ליטאיות. היעד שלהם היה המושבה שזה עתה הוקמה איג'ואי, הממוקמת על האדמה האדומה והפורייה של החלק הצפון-מערבי של מדינת ריו גרנדה דו סול. בין השנים 1920–1930 התגוררה בברזיל קהילה של 30,000 ליטאים. ב-1921 הכירה ברזיל בעצמאותה של ליטא, אולם ליטא נכבשה ושולבה בברית המועצות ב-1944. ברזיל הכירה מחדש בעצמאותה של ליטא ב-5 בנובמבר 1991 לאחר פירוק ברית המועצות. במרץ 1996 ערך ראש ממשלת ליטא, אלגירדס ברזאוסקאס, ביקור רשמי בברזיל. בנובמבר 2002 ביקר שר החוץ הברזילאי, סלסו לאפר, בליטא. ביולי 2008, ערך נשיא ליטא, ולדאס אדמקוס, ביקור רשמי בברזיל וחתם על הסכם לשיתוף פעולה תרבותי בין שתי המדינות. ביוני 2012, נשיאת ליטא, דליה גריבאוסקאיטה, ביקרה בברזיל כדי להשתתף בוועידת האומות המאוחדות לפיתוח בר קיימא בריו דה ז'ניירו. בשנת 2011 פתחה ברזיל קונסוליית כבוד בווילנה. בשנת 2012 סגרה ליטא את השגרירות שלה בבואנוס איירס, ארגנטינה (השגרירות היחידה שלה באמריקה הלטינית), ופתחה קונסוליה כללית בסאו פאולו זמן קצר לאחר מכן. סאו פאולו היא הקהילה השנייה בגודלה בפזורה הליטאית באמריקה הלטינית, אחרי בואנוס איירס. ביקורים רמי דרג מברזיל לליטא שר החוץ סלסו לאפר (2002) ביקורים רמי דרג מליטא בברזיל ראש הממשלה אלגירדס ברזאוסקאס (1996) הנשיא ולדאס אדמקוס (2008) הנשיאה דליה גריבאוסקאיטה (2012) שר החוץ לינאס אנטנאס לינקביצ'יוס (2015) בין 200,000 ל-300,000 ברזילאים הם ממוצא ליטאי, מה שהופך את ברזיל למדינה השנייה עם הקהילה הליטאית הגדולה ביותר בחו"ל (אחרי ארצות הברית). ברזיל מיוצגת בליטא באמצעות שגרירותה בקופנהגן, דנמרק, ובנוסף מחזיקה קונסוליית כבוד בווילנה. ליטא מחזיקה בברזיל קונסוליה כללית בסאו פאולו. מדיה וקבצים בנושא יחסי ברזיל–ליטא בוויקישיתוף Bilateral relations between Brazil and Lithuania (in Portuguese) Relações bilaterais Brasil-Lituânia (in Portuguese) "Um atalho para a Europa". Epoca. Editora Globo S.A. 24 ביוני 2002. אורכב מ-המקור ב-21 באוגוסט 2012. {{cite web}}: (עזרה) "Lithuanian descendants in Brazil". www.global.truelithuania.com. נבדק ב-2016-05-04. Embassy of Brazil in Denmark Consulate-General of Lithuania in São Paulo
1920 בספרות

ערך מורחב – 1920 "שרי", ספרה של קולֶט. "רחוב ראשי", רומן מאת סינקלר לואיס. 20 בינואר – אייזק אסימוב, סופר מדע בדיוני אמריקאי (נפטר ב-1992) 4 באוגוסט – פ.ד. ג'יימס, סופרת אנגלייה של ספרי מתח (נפטרה ב-2014) 22 באוגוסט – ריי ברדבורי, סופר ופובליציסט אמריקאי (נפטר ב-2012) 4 בינואר – בניטו פרס גלדוס, סופר ספרדי 1919 בספרות 1920 1921 בספרות שנים בספרות ספרות מדיה וקבצים בנושא 1920 בספרות בוויקישיתוף
הוורפורדווסט

הוורפורדווסט (באנגלית: Haverfordwest, בוולשית: Hwlffordd) היא עיירה בוויילס והמרכז המנהלי של פמברוקשייר. עם 14,596 תושבים, הוורפורדווסט כוללת את האזור האורבני המיושב ביותר בפמברוקשייר ובדרום-מערב ויילס, בנוסף היא מהווה מרכז אזורי חשוב. ממצאים מצביעים על התיישבות באזור מתקופת הברזל והשלטון הרומאי. מיקומה של הוורפורדווסט בנקודת מעבר טבעית על נהר הקלד'י וגישה לים מאותו נהר, לצד הרכס הסלעי השולט בצומת דרכים חשובה זו, העניק לאזור היישוב חשיבות אסטרטגית רבה וככל הנראה שכן במקום מבצר רומאי שסביבו התפתחה התיישבות. בתקופה הרומאית שם היישוב היה קר אלן (Caer Alun; מבצר אלן), אחת הסברות היא שהוא נקרא כך על שם אלן (Elen), אשתו הוולשית של הקיסר מגנוס מקסימוס (השליט הרומאי האחרון בבריטניה). בשנים שלאחר הפלישה הנורמנית לאי הבריטי ב-1066, דרום ויילס נכבשה ונשלטה על ידי אצילים נורמנים באדונוניות ספר, גילברט פיטץ רישארד קיבל את לידיו את האדמות סביב הוורפורדווסט והחל בבניית הטירת בסוף המאה ה-11. במהלך המאה ה-12 מרכזי הכוח הנורמנים בדרום ויילס היו בעימותים תכופים עם שליטים וולשים מצפון, הוורפורדווסט עצמה נכבשה ב-1147 על ידי הוול סס, בנו של שליט ממלכת דהייברת' ריס אפ גריפיד'. לאחר שחזרה לידי הנורמנים, החלה העיירה לגדול ופרוח כמרכז מסחרי ומנהלי חשוב בדרום-מערב ויילס (מעמד שהשתמר עד היום), בסוף המאה ה-12 נבנתה כנסיית סנט מרי והחלו להתפתח מספר תעשיות ובעיקרן תעשיית צמר שנסחר עם השוק האנגלי ממזרח דרך היבשה והים (במורד נהר הקלד'י). במהלך ימי הביניים העיירה נקראה קסטלטאון (Castletown) על שם הטירה במרכזה. באמצע המאה ה-16, כאשר ביטל הנרי השמיני את העצמאות של אדוניות הספר והכיל את החוק האנגלי על כל ויילס, התחלקה מחדש ויילס למחוזות, בשלב זה נקראה העיירה בשמה הנוכחי 'הוורפורדווסט' והיא הוגדרה כעיירת מחוז מאוחדת (אחת משתיים כאלו בוויילס) משום חשיבותה למאבק בתקיפות פיראטים שהגיו מהים. עד לשינוי הנרחב הנעשה במחוזות בממלכה המאוחדת ב-1974, העיירה נקראה באופן רשמי "העיירה והמחוז הוורפורדווסט" ובפועל הייתה חלק ממחוז פמברוקשייר שנוסד. במהלך מלחמת האזרחים האנגלית, פקידי העיירה ואנשי המקצוע בה תמכו בפרלמנט בעוד שהאצילים בה תמכו במלוכה, מה שהביא עימותים רבים בה והשליטה בה עברה חמש פעמים בין הצדדים. לאחר מכן החלה הוורפורדווסט בדעיכה יחסית ונותרה מאז עיירה קטנה יחסית למרכזים העירוניים הסמוכים שגדלו באופן ניכר החל מהמאה ה-18 כגון מילפורד הייבן מדרום. עליית תעשיית התיירות באזור במהלך המאה ה-20, פתיחת הפארק הלאומי חופי פמברוקשייר ומעמדה כבירת מחוז פמברוקשייר החל מ-1996, הביאו כולם לגידול העיירה ועליית חשיבותה בעשורים האחרונים. טירת הוורפורדווסט גשר הולכי הרגל במרכז העיירה בניית מנהלת מחוז פמברוקשייר הריסות מנזר הרפורדווסט אנדרטת המלחמה כריסטיאן בייל - שחקן, נולד בעיירה ב-1974 סיימון דייוויס - כדורגלן נבחרת ויילס, נולד בעיירה ב-1979 צ'לסי מאנינג - חיילת בצבא ארצות הברית ומדליפה, גדלה בעיירה מספר שנים בילדותה ריס איוואנס - שחקן, נולד בעיירה ב-1967 גריף ריס - זמר ומוזיקאי, נולד בעיירה ב-1970 תומאס פיקטון - מושל וגנרל בריטי שנפל בקרב ווטרלו, נולד בעיירה ב-1758 גוון ג'ון - אמנית, נולדה בעיירה ב-1876 מדיה וקבצים בנושא הוורפורדווסט בוויקישיתוף הוורפורדווסט, באתר אנציקלופדיה בריטניקה (באנגלית) נכון ל-2011.
אמה מאיירס

אמה מאיירס (באנגלית: Emma Myers; נולדה ב-2 באפריל 2002), היא שחקנית אמריקאית. החלה את הקריירה שלה כילדה-שחקנית ב-2010, כשהופיעה בסדרת הטלוויזיה "קרחות יער" (The Glades). קבלה את פרסומה ב-2022 בעקבות השתתפות בתפקיד ראשי בסדרת הטלוויזיה של נטפליקס "ונסדיי". שם שיחקה את אניד סינקלייר, שותפתה למעונות של ונסדיי אדמס, ונערת זאב. ב-2024 קבלה תפקיד ראשי בסדרה ״המדריך לרצח לילדות טובות״ שמבוססת על רומן מאת הולי ג׳קסון באותו שם. אמה מאיירס נולדה ב-2 באפריל 2002 באורלנדו, פלורידה, ארצות הברית. יש לה אחות אחת, איזבל מאיירס. למדה בקואופרטיב של חינוך ביתי ו"מעולם לא חוותה חוויה של בית ספר". ספרה שלא היו לה הרבה אינטראקציות חברתיות כילדה והייתה ילדה מופנמת ואאוטסיידרית. את החלטתה לעסוק במשחק קבלה כשצפתה בסרט המתאר את מאחורי הקלעים של שר הטבעות. מאיירס החלה לשחק בגיל 8 כשחקנית ילדה בשנת 2010, אז הופיעה לראשונה בסדרת הטלוויזיה "The Glades" ובתפקיד קטן בסרט "מכתבים לאלוהים". ב-2020 היא הופיעה ב-3 תוכניות טלוויזיה: בתפקיד משנה בסדרה האמריקאית "האופה והיפה" (המבוססת על הסדרה הישראלית להיות איתה), בסדרה "המת בלילה" ובסרט הטלוויזיה "טעימה מחג המולד". ב"האופה והיפה" שחקה בתפקיד סטפני, בסדרה "המת בלילה" שחקה בתפקיד הנערה ממגנוליה ובסרט הטלוויזיה "טעימה מחג המולד" בתפקיד ביבי ג'ורדן. ב-2021 שיחקה בסרט "נערה במרתף" בתפקיד מארי קודי. בנובמבר 2022 החלה לשחק בתפקיד ראשי בסדרה של נטפליקס "ונסדיי", בתפקיד אניד סינקלייר, נערת-זאב ושותפתה לחדר של ונסדיי. את ונסדיי בסדרה מגלמת השחקנית ג'נה אורטגה. ב-2023 שיחקה בסרט "Southern Gospel" בתפקיד אנג'י בלקברן. באותה שנה הופיעה בתפקיד הראשי בקומדיה של נטפליקס "משפחה לא מחליפים". ב-2024 שיחקה בתפקיד הראשי כפיפה פיץ-אמובי בעיבוד לסדרה של BBC לרומן של הולי ג'קסון "המדריך לרצח לילדות טובות". מאיירס היא מעריצה של ז'אנר הקיי-פופ, במיוחד של הלהקה סבנטין. בראיון היא סיפרה כי שר הטבעות ומלחמת הכוכבים השפיעו רבות על תפיסת העולם שלה כנערה. אמה מאיירס, ברשת החברתית אינסטגרם אמה מאיירס, במסד הנתונים הקולנועיים IMDb (באנגלית) אמה מאיירס, באתר Rotten Tomatoes (באנגלית) yuval saar, הלהיט של נטפליקס: הספין־אוף של משפחת אדמס, באתר מגזין פורטפוליו, ‏6 בדצמבר 2022 Condé Nast, Netflix Star Emma Myers Is Wednesday’s Biggest Fan, Teen Vogue, ‏2022-11-24 (באנגלית אמריקאית) Condé Nast, Netflix Star Emma Myers Is Wednesday’s Biggest Fan, Teen Vogue, ‏2022-11-24 (באנגלית אמריקאית) Emma Myers Behind The Scenes of Netflix "Family Leave" #emmamyers #familyleave #behindthescenes, נבדק ב-2023-05-02 Max Goldbart, ‘Wednesday’ Star Emma Myers To Lead The BBC’s ‘A Good Girl’s Guide To Murder’ Adaptation, Deadline, ‏19 ביוני 2023
אלגוריתם אמצע הריבוע

אמצע הריבוע הוא אלגוריתם פרימיטיבי שמשמש ליצירת מספרים פסאודו אקראיים על בסיס מספר "זרע" ממנו מתחילה יצירת המספרים. האלגוריתם נחשב לשיטה גרועה למדי, שכן בשלב כלשהו יתקבל שוב מספר שכבר נכלל ברשימה והיא תתחיל לחזור על עצמה. מכאן שהתפלגות המספרים ברשימה המתקבלת אינה אקראית ולכן לא מדובר בשיטה שמייצרת רשימה פסאודו אקראית של ממש. עם זאת השיטה פשוטה, ומשמשת דוגמה טובה לשימוש במספר "זרע" ליצירת רשימה פסאודו אקראית. בנוסף, שימוש בזרעים ספציפיים מניב רשימה ארוכה לפני שמתקבל מספר שכבר היה, ואם אין צורך במספרים פסאודו אקראיים רבים השיטה טובה די הצורך. האלגוריתם הוא להעלות את המספר הקודם בריבוע, ולבחור את הספרות האמצעיות של התוצאה בתור המספר הבא. דוגמה לבחירת מספר פסאודו אקראי בעל 4 ספרות זרע 3237 3237 בריבוע זה 10,478,169 לכן השלב הבא הוא הספרות אמצעיות של 10,478,169, שהן 4781 4781 בריבוע זה 22,857,961 לכן השלב הבא הוא 8579 וחוזר חלילה. כך הזרע קובע באופן דטרמיניסטי לחלוטין רשימה אינסופית של מספרים, מבלי שיהיה צורך לייצר את הרשימה מראש. על מנת למנוע דעיכה של הריבועים למספר קטן מ-10,000,000, אם המספר הבא קטן מ-1,000 מוסיפים ספרה קבועה בסיום המספר הבא, למשל את הספרה האחרונה של המספר הקודם, על מנת למנוע דעיכה של הריבועים למספר קטן מ-10,000,000. דעיכה כזו פירושה שיתקבלו מספרים שאינם בני 4 ספרות, בניגוד לדרישה מהאלגוריתם. לדוגמה 9384 בריבוע זה 88,059,456 הספרות האמצעיות הן 0594 מסיטים את המספר ספרה לשמאל, ומוסיפים 9, שהוא הספרה הראשונה של המספר הקודם כך שהמספר הבא הוא 9594 קיימות שיטות נוספות לפתרון סוגיה זו. Donald E. Knuth, The art of computer programming, Vol. 2, Seminumerical algorithms, 2nd edn. (Reading, Mass.: Addison-Wesley, 1981), ch. 3, section 3.1.